**ZMLUVA O SPOLUPRÁCI**podľa § 269 ods. 2 Obchodného zákonníka
uzatvorená medzi:

**I.**

**Zmluvné strany**

**Partner: Obec Špania Dolina**974 01 Špania Dolina 132

 **IČO: 00313858**

 **DIČ: 2021103810**

Zastúpený: Mgr. Martinou Wilhelmerovou

a

**O.Z.: Živadom o.z.** (ďalej len O.Z.)

 Špania Dolina 31

 974 01 Špania Dolina
 IČO: 484 116 04

 DIČ: 212 013 4302

Zastúpený: Mgr. Milošom Vincíkom, PhD.

uzatvárajú v súlade s ustanovením § 269 ods. 2 Obchodného zákonníka v znení neskorších predpisov nasledovnú zmluvu.(ďalej len „zmluva“)

**II.**

**Predmet zmluvy**

Predmetom tejto zmluvy je:
a) spolupráca O.Z. (Občianske združenie Živadom ako nositeľa projektu umeleckej dielne na námestí v Španej Doline) a partnera (Obec Špania Dolina ako správcu verejnej plochy na námestí v Španej Doline.)

**III.
Povinnosti zmluvných strán**

**V zmysle spolupráce sa O.Z. zaväzuje:**

Prevádzkovať umeleckú dielňu na námestí v Španej Doline s cieľom:

* V rámci spolupráce s OOCR poskytnúť priestor pre prezentáciu umeleckej tvorby.
* Propagácie tradičnej výroby špaňodolinskej čipky a čipkárok zo Španej Doliny a jej predaja turistom za účelom finančnej odmeny čipkárok a samofinancovania O.Z.
* Propagácie tradičných slovenských ľudových umelcov a výrobcov.
* Propagácie a predaja miestnych a tradičných domácich výrobkov za účelom samofinancovania O.Z.
* Propagácie lokálnych služieb cestovného ruchu (lokálne podujatia, banícke múzeum, náučný chodník, turistické trasy).
* Mobilného informačného bodu pre návštevníkov Španej Doliny.
* Personálne zabezpečiť obsadenosť dielne podľa aktuálnych časových a finančných možností O.Z.

**V zmysle spolupráce sa Partner zaväzuje:**

* Poskytnúť O.Z. bezodplatne jedno parkovacie miesto na námestí Španej Doliny v lokalite na hranici parku, oproti špaňodolinskému obchodu alebo na inom dobre dostupnom a viditeľnom mieste na námestí Španej Doliny.
* Poskytnúť ďalšie propagačné materiály o Španej Doline podľa aktuálnych možností obecného úradu.

**IV.**

**Záverečné ustanovenia**

1. Zmluva sa uzatvára na dobu 2 roky od podpisu zmluvy.
2. Zmluva je vyhotovená v dvoch rovnopisoch, z ktorých každá zmluvná strana obdrží jeden rovnopis.
3. Zmeny a doplnky tejto zmluvy je možné uskutočniť len písomnou formou dodatku, po dohode oboch zmluvných strán.
4. Zmluva nadobúda platnosť dňom jej podpisu oprávnenými zástupcami oboch zmluvných strán a účinnosť dňom nasledujúcim po dni zverejnenia zmluvy.
5. V prípade, že Partner, alebo O.Z. nedodržia dohodnuté podmienky zmluvy, môžu Partner, alebo O.Z. od tejto zmluvy odstúpiť. Účinky odstúpenia nastávajú dňom
doručenia oznámenia o odstúpení druhej zmluvnej strane.
6. Pokiaľ táto zmluva nerieši všetky práva a povinnosti zmluvných strán, riadia sa zmluvné strany príslušnými ustanoveniami Obchodného zákonníka a ostatnými záväznými právnymi predpismi.
7. Zmluvné strany si túto zmluvu prečítali, jej obsahu porozumeli a vyhlasujú, že zmluva bola uzatvorená slobodne, vážne, bez nátlaku a na znak súhlasu ju bez výhrad podpisujú.

V Španej Doline dňa 21.01.2022

.................................................. ..............................................
Mgr. Martina Wilhelmerová Mgr. Miloš Vincík, PhD.

 Starostka obce Predseda Rady Živadom O.Z.